(Bratislava 18. 7. 2016) – Novou členkou slovenského tímu siete Expense Reduction Analysts sa stala Kvetoslava Dobrotková. Jej špecializáciou je optimalizácia bankových nákladov a optimalizácia procesov v nevýrobnej oblasti.
"Financovanie obchodu je jednou z oblastí, v ktorej majú firmy stále ešte veľké rezervy. Práve v tejto oblasti vieme firmám ukázať iné možnosti financovania a tým zoptimálniť ich náklady a riziká," hovorí Kvetoslava Dobrotková. "Teší ma, že náš tím je silnejší práve v podpore obchodných príležitostí našich klientov," dodáva Iveta Živicová, riadiaca partnerka slovenského tímu Expense Reduction Analysts.
Kvetoslava väčšinu svojej kariéry strávila práve v bankovníctve, v Tatra banke, kde okrem iného v divízii Trade Finance manažovala tím bankových záruk. Pracovala tiež v podniku zahraničného obchodu, kde mala na starosti vyjednávanie s klientmi, bankami a dopravcami a bola zodpovedná za stratégiu dovozu a vývozu.
Je absolventkou Obchodnej fakulty Vysokej školy ekonomickej v Bratislave. Hovorí nemecky a anglicky a dorozumie sa aj rusky.
Medzi jej koníčky patrí záhrada, pečenie, turistika a literatúra o alternatívnej medicíne.
::
tu nájdete viac informácií o Expense Reduction Analysts